หุ้นนิคมฯดิ่งลงแรง
หุ้นนิคมอุตสาหกรรมร่วงลงแรง โรจนะเปิดคลาดทรุด12.77% ไทยคอนลด 6.19%
10 ต.ค. 2554

หุ้นนิคมอุตสาหกรรมร่วงลงแรง โรจนะเปิดคลาดทรุด12.77% ไทยคอนลด 6.19% 
การซื้อขายหุ้นบริษัทส่วนอุตสาหกรรมโรจนะ(ROJNA)เช้าวันที่ 10 ต.ค.ที่ผ่านมา เปิดมาราคาร่วงตามคาดหลังจากน้ำเข้าท่วมนิคมฯในวันสุดท้ายสัปดาห์ที่ผ่านมา  ทุบราคาทรุดลงแรง 12.77% ติดลบ 0.90บาทซื้อขายบริเวณ   6.15 บาทแม้กระเตื้องขึ้นจากจุดต่ำสุดที่  5.95 บาทก็ตามแต่นักวิเคราะห์คาดการณ์ว่าแนวโน้มราคายังมีโอกาสปรับตัวลงได้อีก
ขณะเดียวกันหุ้นบริษัทไทยคอนอินดัสเทรียล คอนเน็คชั่น(TCON)  ก็ปรับตัวลงแรง มาอยู่ที่ 10.60บาทลดลง  0.70บาทคิดเป็น 6.19% และส่งผลให้กองทุนรวมอสังหาริมทรัพย์ไทยคอน รูดลงตามมาซื้อขายบริเวณ  11.30บาท ติดลบ  0.60 บาทหรือ 5% เนื่องจากความกังวลว่านิคมฯจะประสบปัญหาน้ำท่วมหนักเหมือนหลายแห่ง